section_heading: Povijest
paragraph_text: Također, godinu dana kasnije na legendarnom stadionu Boston Red Soxa, Fenway Parku, snage su odmjerili Boston Bruinsi i Philadelphia Flyersi. Utakmicu je pratilo 38 tisuća ljudi, a slavlje su im Bruinsi priredili u produžetku. Za pobjedu je zabio Marco Sturm i zaslužio ovacije stadiona. Svi komentari sudionika otvorenih utakmica su vrlo pozitivni i zato ne čudi što sve više momčadi želi igrati takve susrete.